open-index/open-wikipedia-markdown huggingface dataset:
Завод за заштита на спомениците на културата и Народен музеј во Охрид

thumb|right|200px|Зградата на заводот, првобитно Работничко училиште.
**Заводот за заштита на спомениците на културата и Народен музеј** во Охрид својата дејност ја започна во средината на XX век. Имено, на 1 мај 1951&nbsp;г. бил отворен Народниот музеј во познатата Куќа на Робевци, а во 1953&nbsp;г. во составот на Народниот музеj влегла и Уметничката галериjа. Архивот на Охрид, во прво време, исто така, работел во неговиот состав сè до 1954&nbsp;г. Во 1962&nbsp;г. во Охрид се формира Општинскиот завод за заштита на спомениците на културата, а во 1973&nbsp;г. се интегрираат двете институции во една која до денес го носи името Завод за заштита на спомениците на културата и Народен музеј-Охрид. Денес управата на заводот се наоѓа во зградата на некогашното Работничко училиште.

## Дејност
Главната дејност на оваа институција е заштита, конзервација, реставрација, ревитализација и презентација на недвижното културно наследство во Охрид и Охридско, како и собриање, негување, документирање и презентирање на движното културно наследство, односно развивање на музејската и галериската дејност во овој град.

## Музејски поставки
Археолошка поставка, како и фонд на предмети од семеjството Робевци и дела од охридската резбарска школа се сместени во куќата на Робевци. Историското одделение се наоѓа во куќата на Христо Узунов, каде што е поместена и историската изложба " Национално-ослободителното движење во Охрид и Охридско ", а Етнолошкото одделение и просторот за ликовни изложби се во куќата на Ураниjа. Спроти црквата „Св. Богородица Перивлепта“) е отворена Галериjата на икони.

## Надворешни врски

Категорија:Музеи во Охрид
Категорија:Култура на Охрид
Ентаза

thumb|Шематски приказ на Коринтски столб
thumb|
Кај архитектурата, **ентаза** е техника на дизајнирање која се користи за созбивање на извесна оптичка мамка. Кога еден столб или друг елемент се гради со паралелни страни, тие страни изгледаат како да се малку закривени. Ентаза е примената на мала крива која се витка нанадвор, правејќи ги страните непаралелни за да се созбие овој оптички ефект. Освен во храмот, подот под него има закривеност. Целта, малку парадоксно, е да се даде изглед на прави линии со употреба на криви и оптичка мамка.

Веројатно првата примена на ентазата била при изградбата на египетските пирамиди, но исто така може да се види и кај грчките дизајни на столбови од класичното доба, како на пример кај храмовите од Дорски ред во Сегеста, Селин, Агриенто и Пестум. Истава техника се употребувала исклучително ретко кај хеленистичката и римската архитектура. Храмовите од овие периоди биле повисоки од грчките, со подолги и повитки столбови. Славни архитекти како Ренесансниот мајстор Андреја Паладио исто така ја применувале оваа техника на нивните згради.

Во последно време, автомобилскиот производител Ролс-Ројс ја користи оваа техника за решетките на ладилниците на своите автомобили.

## Литература
* Thomä, Walter: *Die Schwellung der Säule (Entasis) bei den Architekturtheoretikern bis in das XVIII. Jahrhundert.* Dresden 1915.

Категорија:Архитектонски елементи
Категорија:Оптички мамки
Категорија:Зборови што ги нема во ТРМЈ
Боже, чувај го Царот!

мини|Бог чувај го царот!
**„Боже чувај го Царот!“** (руски: *Боже, Царя храни!*) — државна химна на доцната Руска Империја. Песната била избрана на конкурс во 1833 г. Нејзин композитор е виолинистот Кнез Алексеј Фјодорович Лавов, а текстописец е романтистичкиот дворски поет Василиј Андреевич Жуковски. Химната важела сè до 1917 г., кога Октомвриската револуција ја соборила царистичката монархија и ја заменила химната со Интернационалата како нова државна химна.

Мелодијата може да се чуе во Увертирата 1812, Словенскиот марш, „Хаил, Пенсилванија!“ (официјалната државна песна на Пенсилванија, САД), „Бог, семоќниот!“; „Цврсто врзани во братство“, официјалната песна на Редот на Стрелата која ја користи истата мелодија, но со поинаков текст.

## Текст
### Руски
:Боже, Царя храни!
:Сильный, державный,
:Царствуй на славу, Hа славу намъ!
:*( 2x :)*

:Царствуй на страхъ врагамъ,
:Царь православный.
:Боже, Царя, Царя храни!
:*( 2x :)*

### Македонски
:Боже, чувај го Царот!
:Силниот, величествениот,
:Царувај за слава,
:За наша слава!

::*( 2x :)*

:Царувај на стравот на непријателите,
:Царе православен,
:Божен чувај го Царот,
:Чувај го Царот!

::*( 2x :)*

## Снимки

## Надворешни врски
* Музеј на руски химни  

Категорија:Поранешни национални химни
Категорија:Кралски химни
Категорија:Руски песни
Мелеарди

**Мелеарди** е населба во крајниот западен дел на градот Гостивар. Населбата Мелеарди се комплексот на згради од фасадна цигла и жолти згради веднаш од левата страна на автопатот Скопје - Охрид. Мелеарди е првата населба од главниот влез на Гостивар кон центарот, во неа се влегува преку надвозникот што од лево врти кон населбата Мирдита и селото Врапчиште, а од десна страна се оди кон центарот минувајќи токму низ Мелеарди. Од центарот на градот е одделена со индустриската пруга за „Силика“ и големата крстосница по која води патот за селата Чегране и Србиново. Во населбата изразит стопански карактер има трговијата, особено преку многубројните салони за мебел.

## Население

Според пописните списоци за месната заедница Мелеарди од пописот во 2002 година етничкиот состав на населбата Мелеарди е: 74,11% Македонци, 21,62% Албанци и 4,27% се Турци. Од етничкиот состав на населението оваа населба заедно со гостиварските населби Дутлок , Циглана и Тексас маало-Бараки претставуваат единствените населби во Гостивар со мнозинско македонско население (или пак со застапеност на Македонците со повеќе од 35%).

Категорија:Населби и маала во Гостивар
Океан

мини|десно|300п|Карта на светските океани

**Океан** (од , „*Океанос*“) — голем резервоар на солена вода, и главна компонента на хидросферата. Околу 71% од површината на Земјата (~3,61 × 1014 м2) е прекриена со океани, споен резервоар на вода кој условно е поделен на неколку главни океани и помали мориња. Скоро половина од светските води се длабоки над 3000 метри.

Овој споен резервоар на солена вода, наречено Светски Океан, главно се дели според континентите и архипелазите на: Тихи Океан, Атлантски Океан, Индиски Океан, Јужен Океан и Северноледен Океан. Последниот океанографски се нарекува Средоземно Море. Помалите региони од океаните се нарекуваат мориња, заливи, теснеци и др.

Геолошки, океанот е област од океанска кора покриена со вода. Океанска кора е тенкиот слој од стврднат вулкански базалт кој ја покрива Земјината површина каде нема континенти. Од овој аспект, денес постојат три „океани“: Светскиот Океан, Црното и Касписко море, кои се формирале со колизија на Цимерија со Лавразија. Средоземното Море е скоро свој „океан“, поврзано со Светскиот Океан преку Гибралтарскиот Теснец, и повеќепати во последните неколку милиони години движењето на Африканскиот континент го затворило теснецот целосно, правеќи го Средоземното Море четврт „океан“.

Светскиот Океан зафаќа површина од 361 милиони км2, волумен од 1.340 милиони км2, а просечната длабочина е 3.711 метри. Скоро половина од светските води се длабоки над 3.000 метри. Ова не вклучува мориња кои не се поврзани со Светскиот Океан, како Каспиското Море. Вкупната маса на хидросферата е скоро 1.4 × 1021 kg, ca. 0.023 % од вкупната Земјина маса.

## Океанот како тема во уметноста и во популарната култура
* „Загледан во океанот“ - песна на македонскиот поет Ацо Шопов.
* „Океан“ (англиски: *Ocean*) - песна на британската група Дед кен денс (*Dead Can Dance*) од 1984 година.
* „Океан“ (англиски: *The Ocean*) — песна на ирската рок-група Ју Ту (*U2*) од 1981 година.
* „Океан“ — песна на српската рок-група Луна од 1984 година.
* „Океани“ (англиски: *Oceans*) — песна на американската рок-група Перл Џем (*Pearl Jam*) од 1991 година.
* „Океан“ (англиски: *Ocean*) - песна на американскиот рок-музичар Лу Рид од 1972 година.
* „Големина на океан“ (англиски: *Ocean Size*) - песна на американската рок-група Џејнс адикшн (*Jane's Addiction*) од 1988 година.

## Надворешни врски
* Ocean Explorer
* Науката навлегува во тајните на океаните
* Зошто се океаните солени? 
* Официјални IHO граници на Океани и мориња 
* Експедицијата Хидроген 
* Океана - Заштите на Светските Океани
* Светска Океанска Опсерваторија
* Гринпис 

## Поврзано
* Океанографија
* Море
* Морска сол
* Вода

## Наводи



Океани
Океани
Категорија:Крајбрежни и океански земјишни облици
Категорија:Водни површини
Стереометрија

Во математиката, **стереометрија** е гранката на геометријата на тридимензионалниот Евклидов простор — тоа е просторот во кој живееме. Оваа гранка се развила по развојот на планиметријата. Стереометријата се занимава со мерења на волумени на разни геометриски фигури: цилиндар, кружен конус, потсечен конус, топка, призми, потсечена пирамида, буриња и др.

Питагорејците се занимавале со топката и правилните тела, но пирамидата, призмата, конусот и цилиндарот не биле изучувани сѐ до платонизмот. Евдокс Книдски го воспоставил нивнното мерење, дека пирамидата и призмата содржат една третина од волуменот на призмата и цилиндaрот на иста основа и со иста висина, и веројатно тој го отркил доказот дека волуменот на една топка е нејзиниот полупречник на куб.

**Поврзано** Архимед, Демјурж, Јоханес Кеплер, планиметрија, Платон, Тимеј (дијалог)

## Основни теми во стереометријата
[мини|237x237px|Едностран [хиперболоид]]
Под поимот „геометриско тело“ се подразбира ограничен и затворен дел од просторот. Ако површината со која е заградено телото е составена само од многуаголници, тогаш тоа тело се вика *рабесто тело* или *полиедар*. Многуаголниците што ја образуваат површината на полиедарот се викаат *ѕидови*, а нивните страни се викаат *рабови* на полиедарот. Темињата на многуаголниците истовремено се темиња на полиедарот. Притоа, секое теме е заедничка точка барем на три рабови на полиедарот. Полиедарот што е расположен на иста страна од рамнината определена со кој и да било негов ѕид се вика *конвексен* полиедар. 

Основните теми се:
* наклон на рамнини и линии
* двостран агол и тридимензионален агол
* коцка, квадар, паралелопипед
* тетраедар и други пирамиди
* призми
* октаедар, додекаедар, икосаедар
* конуси и цилиндри
* топка
* други квадрици: сфероид, елипсоид, параболоид и хиперболоиди.

## Други теми
Понапредно е изучувањето на:
* проективна геометрија на три димензии која води до
* доказ на Дезарговата теорема со употреба на четврта димензија
* уште полиедри
* нацртна геометрија.

Аналитичката геометрија и векторските техники вршат големо влијание дозволувајќи ја систематската употреба на линеарните равенки и матричната алгебра; ова станува поважно за повисоки димензии. Главна причина за изучување на овој предмет е неговата примена во сметачката графика, што значи дека алогаритмите стануваат важни.

## Поврзано
* Планиметрија

## Наводи


Категорија:Евклидова геометрија
Категорија:Геометрија
Музеј на Македонија

**Музеј на Македонија** — музејска установа составена од повеќе музеи: Археолошки, Етнолошки, Историскиот оддел и Одделот за уметност, а која денес се наоѓа на крајот од Старата чаршија, под Скопското кале.

## Историја
Првиот Археолошки музеј во Македонија е формиран во 1924&nbsp;г., а во 1945&nbsp;г. е востановен Народниот музеј на Република Македонија. Музејските збирки биле сместени во Куршумли ан, во зградата на „Метропол“ (плоштад Македонија) и во една зграда на тврдината Кале, која биле урната во катастрофалниот земјотрес во 1963&nbsp;г. Во 1949 година посебните одделенија во Народниот музеј се трансформираат во Археолошки музеј на Македонија и Етнолошки Музеј на Македонија. Почетоците на Историскиот оддел датираат од 1952&nbsp;г., кога е формиран Музејот на НОБ. Во 1953&nbsp;г. е основан Историскиот музеј на Македонија со формирање на посебно одделение за истражувањње на Илинденското востание од 1903 година. Во 1976&nbsp;г.е изграден музејскиот комплекс во кои и денес е сместен Музејот на Македонија, а чија вкупна површина на изнесува 9560 м2. Во 1984&nbsp;г. трите музеи се интегрираат во комплексна институција Музеј на Македонија - Археолошки, Етнолошки и Историски, во 1991&nbsp;г. во рамките на музејот е формиран и посебен Оддел за уметност.

## Дејност
Основни дејности на музејот се истражување, прибирање, документација, презентација и публикување на муезјски материјал од наведените области. Покрај тоа, во рамките на музејот делуваат и кабинетот за нумизматика, антрополошкиот кабинет, лабораторијата за конзервација, секторот за едукација, како и одделението за маркетинг, чии активности се изработка и пласман на копии од најзначајните музејски експонати. Музејот исто така располага со добро опремена музејска библиоотека.

## Музејски поставки
Музејот обединува колекции од: археологија, историја, средновековна уметност и етнологија, кои се изложени на простор од околу 6000 м2.

Археолошката збирка ги опфаќа периодите од неолитот до средновековието низ артефакти кои потекнуваат од главните археолошки наоѓалишта, урбани центри и некрополи.

Историската поставка ја претставува духовната, културната и политичката историја од османскиот период до крајот на Втората светска војна.

Во Галеријата на икони се изложени најзначајните икони, иконостаси и фрескоживопис од повизантискиот период и од периодот на преродбата.

Етнолошкиот оддел ги презентира тематските целини од: народната архитектура, обичаите, музичките инструменти, носиите и накитот, везовите и ткаењата.

Во рамките на музејот е и зградата на Куршумли ан, во која е поставена изложбата на камени споменици - Лапидариум.

## Поврзано
* Археолошки музеј на Македонија
* Етнолошки музеј на Македонија

## Наводи

## Надворешни врски

* Музеј на Македонија 
* Евалуација на Музејот на Македонија  

Категорија:Музеи во Скопје
Категорија:Стара скопска чаршија
Категорија:Музеи во Македонија
Категорија:Историски музеи во Македонија
Категорија:Етнолошки музеи во Македонија
Нирнберг

**Нирнберг** () — град во германската покраинаБаварија, во административниот округ Средна Франконија. Сместен на реката Пегниц и каналот Рајна-Мајна-Дунав, се наоѓа на околу 170 километри северно од Минхен и е најголем град во Франконија. Европската метрополитенска областа Нирнберг има 3,5 милиотни жители, додека самиот град нешто над пола милион, што го прави 14. најголем град во Германија.

## Поврзано
* Нирнбершки замок
* Богородична црква (Нирнберг)
* Нирнбершки собири

## Наводи

## Надворешни врски

* Официјална страница
* 
* 49 дигитални објекти во Нирнберг 


Категорија:Слободни царски градови
Категорија:Безокружни градови во Баварија
Вирцбург

250п|десно|thumb|Вирцбург

**Вирцбург** () — град во областа Долна Франконија кој лежи во северниот дел на Баварија, Германија. Се наоѓа на реката Мајна и е седиште на Долна Франконија. Подрачниот дијалект во Вирцбург е франконскиот.

Вирцбург се наоѓа на од околу 80 минути патување со воз од Франкфурт на Мајна и околу еден час од Нирнберг. Оддалеченост на најблиските градови преку автопат: Франкфурт 115 км, Нирнберг 115 км, Штутгарт 150 км, Касел 215 км.

## Галерија со слики

Wuerzburg-von Festung-10-Mainufer-Turm der Marienkapelle-gje.jpg
Wuerzburg-Alte Bruecke-06-Statue Johannes Nepomuk-Altes Rathaus-Kiliansdom-2007-gje.jpg
Wuerzburg-Residenzplatz-06-2007-gje.jpg
Wuerzburg-Residenz-Westfassade-04-2007-gje.jpg
Wuerzburg-Residenz-Parkfassade-34-2007-gje.jpg
Wuerzburg-Stift Haug-06-2007-gje.jpg
Wuerzburg-Stift Haug-10-Kuppel-2007-gje.jpg
Wuerzburg-Festung Marienberg-22-vom Kaeppele-2007-gje.jpg
Wuerzburg-Festung Marienberg-Burghof-06-2014-gje.jpg
Wuerzburg-Festung Marienberg-Fuerstengarten-18-Marienturm-2014-gje.jpg


## Поврзано
* Вирцбург (округ)
* Вирцбуршки дворец


Категорија:Градови во Баварија
Категорија:Универзитетски градови во Германија
Категорија:Безокружни градови во Баварија
Регенсбург

**Регенсбург** () — град во Баварија, југоисточна Германија, сместен на спојот меѓу реките Дунав и Реген. Според пописот од 2004 г., Регенсбург има 150.212 жители. На исток од градот се наоѓа Баварската Шума. Регенсбург е седиште на баварскиот административен регион Горен Пфалц.
мини|Знаме на Регенсбург
Близу градот се наоѓа класичниот храм-споменик на германските великани наречен „Валхала“.


Категорија:Градови во Баварија
Категорија:Слободни царски градови
Категорија:Универзитетски градови во Германија
Категорија:Држави и територии распаднати во 1803 година
Категорија:Безокружни градови во Баварија
Категорија:Населени места на Дунав
Инголштат

**Инголштат** () — град во централна Баварија, Германија. Низ него поминува реката Дунав. Има околу 121,801 жител, со што тој е меѓу шесте најголеми градови во Баварија.
мини|Знаме на Инголштат
Седиштето на германскиот автомобилски производител Ауди се наоѓа во Инголштат, како и седиштата на електронските продавници MediaMarkt и Saturn.

Инголштат е поврзан со Нирнберг преку 300 км/ч брза железничка линија.


Категорија:Градови во Баварија
Категорија:Универзитетски градови во Германија
Категорија:Безокружни градови во Баварија
Категорија:Населени места на Дунав
Фирт

thumb|260px|Поглед на центарот на градот кон Нирнберг

**Фирт** () — град наоѓа во Средна Франконија во покраината Баварија, Германија. Заедно со поголемите градови Нирнберг и Ерланген, како и неколку други помали градови ја образува т.н. „Среднофранконска конурбација“. Според пописот од 2004, Фирт има 112.000 жители.

## Поврзано
* Фирт (округ)
* Средна Франконија


Категорија:Градови во Баварија
Категорија:Фирт (округ)
Категорија:Безокружни градови во Баварија
Категорија:Населени места основани во 8 век
Ерланген

thumb|200px|right|Замокот во Ерланген, дом на голем дел од универзитетската администрација

**Ерланген** — германски град во Средна Франконија, Баварија. Се наоѓа на устието на *Untere Schwabach* во Регниц. Ерланген има повеќе од 100,000 жители.

Ерланген е познат по неговиот универзитет и повеќето подрачни канцеларии на Сименс, како и по големиот институт на Фраунхоферовото друштво. Настан кој сѐ уште влијае на градот е населувањето на хугенотите по нивното повлекување од Нантскиот указ во 1685 година.

## Надворешни врски
* Вики посветено на Ерланген 


Категорија:Градови во Баварија
Категорија:Средна Франконија
Категорија:Универзитетски градови во Германија
Категорија:Безокружни градови во Баварија
Штутгарт

thumb|Штутгартскиот палатен кварт - Нова палата
thumb|Палатата на осаменоста

**Штутгарт** е град во јужна Германија. Тој е главен град на Баден-Виртемберг со околу 590.000 жители во градот и околу три милиони во неговата околина, односно Штутгартскиот регион.

Штутгарт се наоѓа во центарот на многу густо населениот југозападен Штутгартски Регион (со околу 2,7 милиони жители и 3.700 км2), блиску до Шварцвалд и Швапската Јура. Само градскиот центар, сместен блиску до реката Некар, има околу 590,000 жители и зафаќа површина од 207 км2. Штутгарт е еден од најпознатите германски градови по културна, административна и економска важност.

Штутгарт е шестиот најголем град во Германија, додека Штутгартскиот Регион е четврта по големина конурбација (по Рур, Рајнско-Мајнската област и Берлин). Соседни поголеми градови се Франкфурт на Мајна (210&nbsp;км северно од Штутгарт) и Минхен (220&nbsp;км југоисточно од Штутгарт)

Градот Штутгарт е поделен на 23 градски области, од кои најпознати се: Бад-Канштат, Моринген, Штамхајм, Унтертуркхајм, Фајинген, Цуфенхаузен, Фојербах.

Овој град е исто така и седиште на протестантскиот бискуп (Протестантска Државна Црква на Виртемберг) и едно од двете седишта на бискупот на римокатоличкиот диоцез Ротенбург-Штутгарт. Пентекосталната *Biblische Glaubens-Gemeinde* е најголемата мегацрква во Германија.


Категорија:Градови во Баден-Виртемберг
Категорија:Универзитетски градови во Германија
Категорија:Виртемберг
Категорија:Безокружни градови во Баден-Виртемберг
Категорија:Населени места основани во 10 век
Манхајм

thumb|right|Водокулата — обележје на Манхајм.

**Манхајм** () — град во Германија. Со 307.640 жители, тој е вториот најголем град во сојузната држава Баден-Виртемберг, по престолнината Штутгарт.

Манхајм се наоѓа на местото каде се спојуваат реките Рајна и Некар, во северозападниот агол на Баден-Виртемберг. Рајна го дели Манхајм од Лудвигсхафен, град во Рајнската област-Пфалц. Хесенската граница е северно од градот. Манхајм е најголемиот град во областа Рајна-Некар која брои околу 2,4 милиони жители.

Симболот на Манхајм е водокулатата (Васертурм), сместена во централното градско подрачје.

## Занимливости
* Во 1886 год, Карл Бенц го претставува првото наменско моторно возило „Benz Patent-Motorwagen“ на улицата Рингштрасе во овој град.

## Наводи


Категорија:Градови во Баден-Виртемберг
Категорија:Карлсруе (административен округ)
Категорија:Универзитетски градови во Германија
Категорија:Плански градови
Категорија:Безокружни градови во Баден-Виртемберг
Категорија:Баден
Категорија:Историја на Пфалц
Карлсруе

**Карлсруе** (, порано: *Carlsruhe*) — град во југозападна Германија кој припаѓа на Баден-Виртемберг. Се наоѓа во близина на француско-германската граница.

Најголемата нафтена рафинерија во Германија се наоѓа во Карлсруе, во западниот дел на градот, на реката Рајна.

Карлсруе е познат како *[[семрежје|семрежниот]] главен град* на Германија, бидејќи два познати семрежни услужници се наоѓаат во градот.

*Technologieregion Karlsruhe* е конфедерација на градовите од регионот за промовирање на високотехнолошки индустрии; денес, околу 20% од работите во регионот се состојат од истражување и развиток кои даваат добра основа за висока технологија.

## Познати личности
* Карл Бенц — изумител на автомобилот
* Петер Слотердајк — истакнат филозоф

## Поврзано


Karlsruhe-Oberfinanzdirektion-08-2021-gje.jpg
Karlsruhe-HKA-02-2021-gje.jpg
Karlsruhe-Christuskirche-16-2021-gje.jpg
Karlsruhe-Grenadierkaserne-34-Bagger-2021-gje.jpg
Karlsruhe-Grenadierkaserne-40-Leibgrenadierdenkmal-2021-gje.jpg
Karlsruhe-Haydnplatz-22-2021-gje.jpg
Karlsruhe-Klinikum-46-von Moltkestr-2021-gje.jpg
Karlsruhe-Verwaltungsgericht-02-2021-gje.jpg


## Наводи

## Надворешни врски
* Портал на Карлсруе


Категорија:Градови во Баден-Виртемберг
Категорија:Карлсруе (административен округ)
Категорија:Универзитетски градови во Германија
Категорија:Плански градови
Категорија:Безокружни градови во Баден-Виртемберг
Категорија:Баден
Категорија:Населени места основани во 1715 година
Лудвигсбург

**Лудвигсбург** — град во Германија, односно Баден-Виртемберг, на околу 12&nbsp;km северно од Штутгарт, блиску до реката Некар. Тој е седиште на Лудвигсбуршката Област и припаѓа на Штутгартскиот Регион.
мини|Лудвигсбуршката палата

Категорија:Градови во Баден-Виртемберг
Категорија:Виртемберг
Категорија:Населени места основани во 1704 година
Улм

[thumb|Поглед кон [Дунав и Улм. Кликнете за зголемување.]]

**Улм** () — град во германската сојузна држава Баден-Виртемберг, на околу 100 км југоисточно од Штутгарт. Неговото население се зголемува и е проценето на 120,000 во 2006. Овој независен град е седиште на областа Алб-Дунав. Улм е родното место на Алберт Ајнштајн.

Улм лежи на точката каде реките Блау и Илер се влеваат во Дунав. Поголемиот дел од градот се наоѓа на левиот брег на Дунав, а само областите Виблинген, Гуглинген, Донауштетен и Унтервајлер се сместени на десниот брег. На другата страна на реката се наоѓа Ној-Улм, град кој е сместен во сојузната држава Баварија. Тој е помал од Улм и до 1810 година бил дел од него (со население од 50.000 жители). Соседни општини од Баден-Виртемберг се Илеркирхберг, Илериеден, Штајх, Хутишајм, Ербах, Блаубојрен, Блауштајн, Дорнштат, Бајмерштетен и Лангенау.

Улм е поделен на осумнаесет области: Улм-Мите, Буфинген, Донауштетен, Донаутал, Егинген, Ајнзинген, Ерминген, Езелсберг, Гуглинген, Гримелфинген, Јунгинген, Лер, Меринген, Остштад, Суфлинген (со Хартхаузен), Унтервајлер, Вестштад и Виблинген.

## Родени во Улм
* Алберт Ајнштајн (1879 -1955) — прочуен физичар

## Поврзано
* Улмска катедрала — позната соборна црква, ремек-дело на готската архитектура

## Надворешни врски
* Улм 


Категорија:Градови во Баден-Виртемберг
Категорија:Виртемберг
Категорија:Слободни царски градови
Категорија:Универзитетски градови во Германија
Категорија:Безокружни градови во Баден-Виртемберг
Категорија:Населени места на Дунав
Тибинген

[thumb|250px|Тибинген со реката Некар. Жолтата градба е куќата кајшто живеел поетот [Фридрих Хелдерлин.]]

**Тибинген** () — традиционален универзитетски град во Баден-Виртемберг, југозападна Германија. Тој е сместен на 20 милји (60 километри) југозападно од Штутгарт, на рид помеѓу двете реки Некар и Амер.

Универзитетот „Еберхард Карлс“ датира од 1477 година, со што тој е еден од најстарите во Германија. Самиот град Тибинген датира од VI век или VII век, официјално појавувајќи се во 1191 година. Неговото име завршува со познатата наставка „инген“, што укажува дека градот бил првобитно населен од германски племиња.

## Околни места
* Мескирх


Категорија:Градови во Баден-Виртемберг
Категорија:Тибинген (округ)
Категорија:Универзитетски градови во Германија
Категорија:Виртемберг
Категорија:Поранешни држави и територии во Баден-Виртемберг
Пфорцхајм

мини|Панорамски поглед кон Пфорцхајм
**Пфорцхајм** — град со 119.000 жители во Баден-Виртемберг, југозападна Германија, на прагот на Шварцвалд. Зафаќа површина од  и се наоѓа помеѓу градовите Штутгарт и Карлсруе, на точката каде се спојуваат реките Енц, Наголд и Вурм. Тоа е границата меѓу Баден и Виртемберг, а градот е сместен во Баден.

Пфорцхајм не припаѓа на ниту една административна област, но во исто време е административен центар на областа Енц која го обиколува градот. Познат е по индустријата за накит и производство на часовници.

За време на Втората светска војна, Пфорцхајм бил бомбардиран неколкупати. Најстрашното било изведено од британското Кралско воено воздухопловство (РАФ) попладнето на 23 февруари 1945 г.

Категорија:Градови во Баден-Виртемберг
Категорија:Карлсруе (административен округ)
Категорија:Безокружни градови во Баден-Виртемберг
Категорија:Баден
Архимедови тела

Во геометријата, **Архимедово тело** или '''полуправилно тело''' е полуправилен испакнат полиедар кој се состои од два или повеќе типа на правилен полиедар кои се среќаваат во исти темиња. Тие се разликуваат од Платонските тела, кои се состојат од само еден тип на многуаголник чии страни се среќаваат во исто теме, и од Џонсоновите тела, чии правилни многуаголни страни не се среќаваат во исти темиња.

## Потекло на името
Архимедовите тела се именувани по Архимед, кој зборувал за нив во едно негово дело кое не е зачувано. За време на ренесансата, уметниците и математичарите ги вреднувале *чистите облици* и одново ги откриле сите овие облици. Истражувањата завршиле околу 1619 со делото на Јоханес Кеплер, кој ги дефинирал призмите, антипризмите и неиспакнатите тела познати како Кеплер-Поансови тела.

## Класификација
Постојат 13 Архимедови тела (15 ако ги броиме обратните слики на две енантиоморфи). Овде *темената конфигурација* се однесува на тип на правилни многуаголници кои се среќаваат во кое било дадено теме. На пример, темена поставеност (4,6,8) значи дека тој квадрат, хексагон и октагон се среќаваат во теме (со тоа што другите се сметаат за во насока на часовник околу темето).

Бројот на темиња е 720° поделен со аголниот дефект на темето.

Кубоктаедарот и икосиододекаедарот се еднообразни по рабови и се нарекуваат квазиправилни.

Чпртавата коцка и чпртавиот додекаедар се познати и како*хирални*, бидејќи се и од лев и од десен. Кога нешто е од повеќе облици кои меѓусебно си се тридимензионални обратни слики, овие форми ги нарекуваме енантиоморфи.

Дуалите на Архимедовите тела се нарекуваат Каталанови тела. Заедно со бипирамидите и трапезоедрите, се тела со еднообразни страни (лица) со правилни темиња.

## Поврзано
* Список на еднообразни полиедри

## Надворешни врски
* Книжни модели на Архимедовите тела
* Еднообразните полиедри
* Модуларни оригами
* Интерактивни 3Д полиедри  во Јава


Категорија:Полиедри
Тела
Хајлброн

thumb|300px|Поглед на центарот на Хајлброн кон ''Вартберг''.

**Хајлброн** () — град во северен Баден-Виртемберг, односно југозападна Германија. Тој е целосно опколен од округот Хајлброн и има 120.000 жители, со што тој е шестиот најголем град во Баден-Виртемберг. Низ градот поминува реката Некар. Хајлброн е поранешен царски слободен град и сегашен независен град, како и седиште на Хајлбронскиот Округ. Хајлброн е исто така и „главен економски центар“ на регионот Хајлброн-Франкен, кој го опфаќа речиси целиот североисток на Баден-Виртемберг.

Хајлброн е познат по својата винска индустрија и е наречен *Käthchenstadt*, по претставата на *Das Käthchen von Heilbronn* на Хајнрих фон Клајст.


Категорија:Градови во Баден-Виртемберг
Категорија:Штутгарт (административен округ)
Категорија:Виртемберг
Категорија:Поранешни држави и територии во Баден-Виртемберг
Категорија:Безокружни градови во Баден-Виртемберг
Категорија:Слободни царски градови
Категорија:Швапски Сојуз
Микробиологија

мини|десно|Колонии на микроорганизми на агарна плоча
**Микробиологија** (од грчки μικρός - „мал“, βίος - „живот“ и λόγος - „слово“, „учење“) — научна дисциплина, дел од биологијата, која се занимава со проучување на микроорганизмите и нивниот ефект врз останатите живи организми.

*
Категорија:Биологија
Категорија:Гранки на биологијата
Дразба

**Дразба** (**стимул**) е возбудување на кои нервниот систем го прима од надворешната средина, како на пример светлина, топлина, притисок итн.

Категорија:Нервен систем
Периферен нервен систем

**Периферен нервен систем** е дел од нервниот систем каде што одговорот на дразбата или стимулот не е воден од центрите на черепниот мозок, туку од ‘рбетниот мозок, кој се наоѓа во ‘рбетот.

Категорија:Нервен систем
Ресорпција

**Ресорпција** е впивање, односно апсорпција на потребните хранливи материи кои настануваат како производ од дигестијата во дигестивниот систем кај животните и се потребни за непречено функционирање на организмот.

Категорија:Физиологија на животните
Мартин Лутер

thumb|200 px
**Мартин Лутер** (;  – ) — германски духовник и водач на реформацијата во текот на XVI век. Тој го поттикнал христијанскиот народ во Западна Европа да се спротивстави на Римокатоличката црква и папската доминација врз христијаните, која во тој период живеела на грбот на нејзините верници, воведувајќи меници за откупување на гревовите. Лутер се борел против тој режим, иако и самиот бил монах.

Со преводот на Библијата станал втемелувач на германскиот литературен јазик. Во 1517 година, јавно ги изнесе 95-те тези за реформа на црквата, што доведе до широко народно движење против папската власт. Всушност, движењето беше насочено против феудалното општествено уредување, на кое црквата му даваше организациона форма. Кога реформацијата доведе до селанска војна против феудализмот во 1525 година, Лутер направи се движењето да биде задушено.

## Значење и влијание
Гете имал високо мислење за творештвото на Лутер кого го сметал за гениј од посебен вид, чие влијание нема да престане ниту во далечната иднина.

## Наводи

## Надворешни врски
* Мартин Лутер - една библиографија  

Категорија:Антикатолицизам во Германија
Категорија:Антисемитизам
Категорија:Преведувачи на Библијата
Категорија:Христијански верски водачи
Категорија:Основачи на религии
Категорија:Англикански светци
Категорија:Христијански мистици
Категорија:Мартин Лутер
Категорија:Протестантска реформација
Категорија:Протестанти
Категорија:Личности овековечени во споменикот „Валхала“
Кисела вода

**Кисела вода**, или **Кисела Вода** може да се однесува на:

* Минерална вода
* Сода-вода

или:

* Кисела Вода (населба)
* Општина Кисела Вода
* Кисела Вода (Липково)
Мускулно ткиво

**Мускулно ткиво** е градбено ткиво на мускулите и по својата структура се разликува од останатите ткива во организмот. Мускулите се изградени од мускулни влакна кои не се типични клетки, туку имаат форма на издолжени мускулни клетки и се мноу поголеми отколку карактеристичните, еукариотски клетки. Во внатрешноста на секое мускулно влакно се наоѓаат уште потенки структури наречени миофибрили кои се основна градбена единица на мускулното ткиво.

Како градбен дел на миофибрилите се јавуваат актин и миозин кои се распоредени скалесто во секоја миофибрила и учествуваат во контракцијата на мускулите. За да дојде до придвижување на мускулите е потребна енергија која се добива во форма на АТФ од ендоплазматичниот ретикулум кој се наоѓа во миозинскиот дел од миофибрилите. Откако ќе добијат енергија од АТФ, сврзните страни на миозинот го менуваат својот облик и притоа се сврзуваат за низата актин. За да дојде до придвижување на мускулите е потребна енергија која ќе го смени аголот на наклон на оваа сврзна страна и со тоа ќе придонесе за придвижување на мускулите.

Категорија:Животински ткива
Категорија:Мускулен систем
Електрорецептор

**Електрорецептор** — рецептор кој е дел од нервниот систем и ги прима сите дразби кои доаѓаат во форма на електрични импулси.

## Наводи

Категорија:Нервен систем
Категорија:Ихтиологија
Месец

**Месец** е единица на време, која има приближно времетраење колку свртувањето на Месечината околу Сонцето.

thumb|300px|Белите копчиња на музичката тастатура одговараат на месеците со 31 ден. (F одговара на јануари)

Во годината има 12 месеци: јануари, февруари, март, април, мај, јуни, јули, август, септември, октомври, ноември и декември, кои имаат свои соодветни изворни македонски имиња.

Месеците се јавуваат и како ликови во народното творештво, како што е случајот со македонската народна приказна „Девојчето и дванаесетте месеци“.

## Поврзано
* Македонски месеци
* Хрватски месеци

## Наводи


Категорија:Единици за време
Категорија:Месечева орбита
Цироза

**Цироза** е болест на црниот дроб која се јавува како последица од оштетување на клетките во црниот дроб (хепатоцити). Вообичаено се јавува кај лица кои подолго време конзумираат алкохол во големи количини а црниот дроб не е способен да се ослободи брзо од тие штетни материи, и како последица на тоа се јавува оштетување на клетките кое води до цироза. 

## Етиологија
Црнодробната цироза е болест која е последица на широк спектар на хронични прогресивни болести на црниот дроб. Најчести причини за цироза се:
:* алкохолот
:* хепатотропни вируси (ХАБ, ХАЦ, бруцелоза и др.)
:* генетски нарушувања 
:* автоимуни нарушувања
:* лекови
:* срцева декомпензација
:* долготрајна холестаза
мини|Цироза

## Клиничка слика
Клиничката слика на црнодробната цироза има исти симптоми независно од етиолошкиот фактор. Болеста поминува низ два стадиума: компензиран и декомпензиран стадиум.
:* **Компензиран стадиум**
::Компензираниот стадиум се манифестира со умор, омалаксаност, намален апетит. Се јавува и субиктерус, тапа болка, болка под десен ребрен лак поради хепатомегалија. Овој стадиум најчесто се открива со хистолошки преглед на материјал земен со биопсија на хепар.
:***Декомпензиран стадиум**
::Декомпензираниот стадиум освен што ги содржи опишаните симптоми доаѓа и до влошување на општата состојба. Главни клинички критериуми за постоење на декомпензирана цироза се следниве цвнодробни компликации:
:::* жолтица
:::* портална хипертензија
:::* асцит
:::* невропсихички пореметувања
::::Покрај овие главни симптоми кај овај вид цироза се јавуваат и:
:::* знаци на промена на коагулацијата на крвта 
:::* ендокрини промени
:::* знаци на кожни промени
:::* палмарен еритем
:::* знаци на хипертермија со септикемија
:::* фактор хепатикус-се манифестира со непријатен мирис на мрша или изгорена земја
мини|лево|Присуство на течност во стомачната празнина-асцит

## Дијагноза
::* клиничка слика 
::* лабораториски испитувања
::: имаме ниски белковини во серум, намалување на албумините, а зголемување на гама глобулините, зголемени вредности на билирубин, ниска коагулација, анемија, зголемени некои ензими во серумот, LDH и др.
::* ултразвучен преглед
::* компјутерска томографија
::* ендоскопија
::* црнодробна биопсија со хистолошки преглед 
Овие испитувања најчесто се користаат при поставување на дијагнозата.

## Лекување
Лекувањето зависи од стадиумот на болеста и кои клинички знаци се присутни во моментот.
Така што во **компензираната фаза** се применува: 
:* **хигиено-диететски режим на исхрана**
::Се препорачува одмор и исхрана богата со белковини и шеќери, а сиромашна со масти.
:* **лекови кои влијаат врз регенерацијата на хепатоцитите**
Во **декомпензираната фаза** болниот задолжително треба да се хоспитализира. Ако болниот е со асцит се препорачува мирување и несолена диета.

## Наводи

Категорија:Болести на системот за варење
Категорија:Црн дроб
Категорија:Болести на црниот дроб
Оперета

thumb|right|150px|Жак Офенбах
**Оперета ** е музичко сценско дело со ведра и забавна содржина, со присуство на лесен хумор, блага сатира која е испреплетена со говорни дијалози. Оперета е мала опера, не во обемот на делото, туку во намалување на музичкиот дел. Значајно место во оперетата зазема музиката за игра, која одговара на времето и средината во која е изведувана.

Оперетата настанала во Париз 1839&nbsp;г., а нејзиниот творец е големиот забавувач на француската метропола, Жак Офенбах. Во 1855&nbsp;г. Офенбах основал мал театар кој подоцна станал средиште на оперската музика, не само во Париз, туку и во светот. Набргу оперетата почнува да доминира и во Виена, каде значајни претставници се: Франц Фон Супе и Јохан Штраус помладиот.

Жак Офенбах во Париз и Јохан Штраусво Виена, секој во духот на музичките потреби на својот град, ги положиле темелите на забавно - музичкиот театар и стиллски се доближиле до забавната музика. Заедно со другите композитори на оваа музичко - сценска форма Франц Лехар, Калман, Врскае, претставуваат ремек-дело во оваа област на музичко сценското творештво.

## Познати оперети
* Жак Офенбах: Орфеј во подземјето, Убавата Елена, Париски живот
* Јохан Штраус помладиот: Лилјак, Циганскиот барон, Индиго, 40 разбојници
* Франц Лехар: Веселата вдовица
* Франц Супе: Селската девојка
* Имре Калман: Царицата на Чардаша, Графиня Марица

Категорија:Музика
Јард

[thumb|right|250px|[Еталони на англиските (британските) мерки за должина во Гринич]]
**Јард** (од англ. *yard*, кратенка: **yd** или **јд**) — англиска мерна единица за должина, која се дефинира како 3 стапки, 36 инчи или 1/1760 милја, што е еднакво на точно 0,9144 метри]] по современата, меѓународна дефиниција. Соодветната мерка за површина е квадратен јард.

Првобитно јардот се делел, по бинарен метод, на два, четири, осум и шеснаесет дела наречени полујард (*half-yard*), растојание (span), прст (finger) и нокт (nail). Две јарди сочинуваат фат (*fathom*).

Зборот „јард“ доаѓа од зборот за права гранка или стап, иако точното потекло на оваа мерка не се знае со сигурност. Некои луѓе сметаат дека доаѓа од лактот (кубит), или други мерки како должината на расчекорот. Друга теорија е дека јардот потекнува од обемот на човечкиот струк, додека пак трета вели дека била измислена од кралот Хенри I како растојание помеѓу врвот на неговиот нос и крајот на неговиот палец. Првите теории се сметаат за поверојатни.

През годините постоеле разни стандарди за јардот. Современиот јард е компромис помеѓу британскиот и американскиот стандард, е истата е избаждарена наспроти метарот.

## Претворање
* Претворање во други мерни единици

Категорија:Единици за должина
Категорија:Англиски мерни единици
Ројтлинген

**Ројтлинген** — град во Баден-Виртемберг, југозападна Германија. Тој е седиште на истоимената Ројтлингенска Област. Во септември, 2004 година, градот имал 109,939 жители. Ројтлинген има универзитет за применети науки, основан во 1855, првобитно како ткајачко училиште.
мини|Грбот на Ројтлинген
Ројтлинген се наоѓа 48° 29' 34* на север и 9° 12' 45* на исток. Тој лежи 380 m над морската површина. Се простира до Швапската Јура, а тоа е и причината што понекогаш се нарекува и *Поратата на Швапската Јура* (на германски: *Das Tor zur Schwäbischen Alb*).

Категорија:Градови во Баден-Виртемберг
Категорија:Виртемберг
Категорија:Поранешни држави и територии во Баден-Виртемберг
Итар Пејо

[мини|десно|исправено|[Споменик на Итар Пејо (Прилеп)|Споменик на Итар Пејо на чешмата во старата прилепска чаршија]]
[мини|десно|[Благоја Спиркоски - Џумерко во улога на Итар Пејо]]

**Итар Пејо** — еден од најпознатите ликови во македонските народни приказни, кој е многу омилен меѓу младите читатели. Итар Пејо, некаде познат и како **Итроман Пејо** или **Итар Пејо-Мариоец** е обичен сиромашен македонски селанец од Мариово кој се одликува со извонредна итрина, снаодливост и воедно е претставник на македонската шегобијна мудрост. Во приказните за него тој секогаш на итар начин им се оддолжува на тие што сакаат да му наштетат (обично турските големци), а неговите постапки често изнудуваат смеа и почит кај читателите. Нема историски потврди за неговото постоење и веројатно се појавил како противтежа на османлискиот итроманец и шегаџија Насредин Оџа во духовниот отпор на македонскиот народ против османлиското угнетување. Според некои кажувања, личноста Итар Пејо навистина постоела и била од мариовското село Градешница. Во многу македонски народни приказни со шеговити или сатирични мотиви и фабули, тој токму него редовно го надмудрува. Итар Пејо често ги насамарува и лакомите селски попови.

## Итар Пејо во уметноста и во популарната култура
Постојат голем број прозни и поетски записи во кои како главен јунак се појавува Итар Пејо, а бил честа тема и на нашите хумористи и карикатуристи. Во 1977 година, МРТ снимила ТВ-серија, по сценариото на Миле Неделковски, а во режија на Коле Ангеловски. За Итар Пејо постојат преку триесетина приказни кои најпрвин ги има собрано писателот Стале Попов во збирката „Итар Пејо“. Во 1966 година, Славко Јаневски ја објавил поетската збирка „Евангелие по Итар Пејо“ во која се наоѓаат и песните „Итар Пејо за еден друг“ и „Световрашка“.

## Поврзано
* Насредин Оџа
* Споменик на Итар Пејо (Прилеп)
* Благоја Спиркоски-Џумерко — познат толкувач на улогата Итар Пејо
* Итар Пејо (нунатак) — географски објект (вид чука) на Антарктикот наречен по јунакот

## Надворешни врски
* Неколку приказни со Итар Пејо 

## Наводи

Категорија:Македонска книжевност
Категорија:Македонски фолклор
Категорија:Македонски хумор
Категорија:Градешница
Шуто Оризари

[мини|Бараки во населбата Шуто Оризари по [Скопски земјотрес (1963)|Скопскиот земјотрес, подарок од САД, 1964]]
**Шуто Оризари** или **Шутка** — населба во северниот дел на Скопје и седиште на истоимената општина. Населена е главно со Роми.

## Историја
Кон крајот на XIX век Шуто Оризари било мало македонско село во Скопската каза на Отоманското Царство.

## Население
Според статистиката на Васил К’нчов („Македонија. Етнографија и статистика“) во 1900 г. населението на Шуто Оризари се состоело од 84 Македонци христијани.

На етничката карта од 1927 . Леонард Шулце Јена го укажува Оризаре (Orizare) како село со нејасен ентички состав.

На етничката карта на Северозападна Македонија од 1929 г. Афанасиј Селишчев го обележал Оризари како македонско село.

Шуто Оризари почнало да расте и коренито да го менува етничкиот состав по Скопскиот земјотрес од 1963 година. Со обновата на градот во местото се населиле претежно Роми. На грбот на населбата стои чакрата (тркалото) од ромското знаме.

Според пописот од 2002 година, Шуто Оризари има 15.353 жители.

## Наводи

Категорија:Населби и маала во Скопје
Категорија:Општина Шуто Оризари
Дуждова палата

thumb|250px|right|Библиотеката во Дуждовата палата
**Дуждовата палата** (италијански: *Palazzo Ducale*) е готска градба во Венеција.

Сегашната палата датира некаде од 1309 до 1424, но е изградена врз основа на претходни нацрти од 9 век на Филипо Календарио. Џовани и Бартоломео Буон ја конструирале таканаречената *Porta della Carta*, монументална доцноготска порта која се наоѓа на страната на Пјацетата.

Палатата била тешко оштетена од пожар на 20 декември 1577 година. Така, по започнување на реновирањето било одлучено повторно да се зачува оригиналниот готски стил, и покрај поднесувањето на нео-класични проекти од страна на влијателни архитекти како Андреа Паладио. Сепак постојат некои класични елементи како на пример Мостот на воздишките кој ја поврзува со затворот.

Палатата била резиденција на Дуждот и во него се наоѓале канцелариите на разни политички инстутуции. На првиот спрат биле сместени правниците; Канцеларијата; Цензорите и Поморските служби. На вториот спрат е Големата Сала на Советот, Жрепната комора и одаите на Дуждот. На третиот спрат се наоѓа т.н. *Sala del Collegio* (украсена со слики, меѓу кои портрети на неколку дуждови, и сликата *[[Лепанто]]* од Паоло Веронезе) каде се вршеле приеми на амбасадори. Таму наоѓаме и владини соби како собата на Десетката. Во зградата се наоѓа и комората *Bussola*, каде граѓаните поднесувале жалби и поплаки, салата наречена *Sala dei Tre Capi* и собата на Државниот Инквизитор.

Веројатно најраскошната соба е Големата Сала на Советот или *Sala del Maggior Consiglio* во која се одржувале состаноците на законодавното тело. Овој огромен простор е прекриен со слики, по ѕидовите и по плафоните, особено со протрети на дажовите, но исто така и Тинторетовото дело со огромни димензии наречено *Рај*, која е најголемата слика на платно во светот.

Исто така треба да се спомне собата наречена *Sala dello Scrutinio*, со уште портрети на дуждови, и други интересни слики како *[[Битка кај Лепанто (1571)|Лепанто]]* на Андреа Вичентино.

## Надворешни врски
* Венеција, Италија во ВР Дожовиот дворец.
* Историја на зградата и план од Musei Civici Venezia
* Сателитска снимка од Google Maps

## Наводи

Категорија:Дворци во Венеција
Категорија:Архитектура од 15 век
Список на венецијански дуждови

* Енрико Дандоло  (1192-1205)
* Пјетро Зиани  (1205-1229)
* Џакомо Тјеполо  (1229-1249)
* Раниери Зено (1253-1268)
* Лоренцо Тјеполо (1268-1275)
* Јакопо Контарини (1275-1280)
* Џовани Дандоло (1280-1289)
* Пјетро Градениго (1289-1311)
* Марино Зорзи (1311-1312)
* Џованни Соранцо (1312-1328)
* Франческо Дандоло (1329-1339)
* Бартоломео Градениго (1339-1342)
* Андреа Дандоло (1343-1354)
* Марин Фалиер (1354-1355)
* Џовани Градениго (1355-1356)
* Џовани Долфин (1356-1361)
* Лорензо Челси (1361-1365)
* Марко Корнаро (1365-1368)
* Андреа Контарини (1368-1382)
* Микеле Моросини (1382)
* Антонио Вениер (1382-1400)
* Микеле Стено (1400-1413) 
* Томазо Мочениго (1414-1423)
* Франческо Фоскари (1423-1457)  
* Паскуале Малипјеро (1457-1462) 
* Кристорфоро Моро (1462-1471) 
* Николо Трон (1471-1473)
* Николо Марчело (1473-1474) 
* Пјетро Мочениго (1474-1476)
* Андреа Вендрамин (1476-1478) 
* Џовани Мочениго (1478-1485)
* Марко Барбариго (1485-1486)
* Агостино Барбариго (1486-1501) 
* Леонардо Лоредан (1501-1521) 
* Антонио Гримани (1521-1523)
* Андреа Гритти (1523-1538) 
* Пјетро Ландо (1539-1545)
* Франческо Дона (1545-1553) 
* Маркантонио Тревисан (1553-1554) 
* Франческо Вениер (1554-1556) 
* Лорензо Приули (1556-1559) 
* Џироламо Приули (1559-1567) 
* Пјетро Лоредан (1567-1570) 
* Алвисе Мочениго I  (1570-1577) 
* Себастијано Вениер (1577-1578) 
* Николо да Понте (1578-1585)
* Паскуале Чикогна (1585-1595)
* Марино Германи (1595-1605)
* Леонардо Дона (1606-1612) 
* Маркантонио Мемо (1612-1615)
* Џовани Бембо (1615-1618) 
* Николо Дона (1618) 
* Антонио Приули (1618-1623)
* Франческо Контарини (1623-1624)
* Џовани Корнер I (1625-1629) 
* Николо Контарини (1630-1631) 
* Франческо Ериззо (1631-1646) 
* Франческо Молин (1646-1655) 
* Карло Контарини (1655-1656) right|280px|thumb|<center>1796
* Франческо Корнер (1656) 
* Бертучи Валиер (1656-1658)
* Гиованни Песаро (1658-1659)
* Доменицо Контарини (1659-1675)  
* Николо Сагредо (1675-1676)
* Алвисе Контарини (1676-1684) 
* Маркантонио Џустинијан (1684-1688) 
* Франческо Моросини (1688-1694) 
* Силвестро Валиер (1694-1700) 
* Алвисе Мочениго II (1700-1709)
* Џовани Корнер II (1709-1722) 
* Алвисе Мочениго III (1722-1732)
* Карло Руцини (1732-1735) 
* Алвисе Писани (1735-1741 
* Пјетро Гримани (1741-1752)
* Франческо Лоредан (1752-1762) 
* Марко Фоскарини (1762-1763)
* Алвисе Мочениго IV (1763-1778)
* Паоло Рениер (1779-1789)
* Лодовико Манин (1789-1797)